CELEX: 22018D1774
Language: hr
Date: 2017-02-03 00:00:00
Title: Odluka Zajedničkog odbora EGP-a br. 40/2017 od 3. veljače 2017. o izmjeni Priloga XIII. (Promet) Sporazumu o EGP-u i Protokola 37 (koji sadržava popis predviđen člankom 101.) uz Sporazum o EGP-u [2018/1774]

22.11.2018   
               
               
                  HR
               
               
                  Službeni list Europske unije
               
               
                  L 297/51
               
            
         ODLUKA ZAJEDNIČKOG ODBORA EGP-A
         br. 40/2017
         od 3. veljače 2017.
         o izmjeni Priloga XIII. (Promet) Sporazumu o EGP-u i Protokola 37 (koji sadržava popis predviđen člankom 101.) uz Sporazum o EGP-u [2018/1774]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Odluka Komisije (EU) 2016/566 оd 11. travnja 2016. o osnivanju Upravljačke skupine na visokoj razini za upravljanje digitalnim pomorskim sustavom i uslugama i o stavljanju izvan snage Odluke 2009/584/EZ (1) treba se uključiti u Sporazum o EGP-u.
                  
               
                     (2)
                  
                  
                     Kako bi Sporazum o EGP-u mogao dobro funkcionirati, Protokol 37 uz Sporazum o EGP-u treba izmijeniti uključivanjem Upravljačke skupine na visokoj razini za upravljanje digitalnim pomorskim sustavom i uslugama osnovane Odlukom Komisije (EU) 2016/566, a Prilog XIII. treba izmijeniti određivanjem postupaka za pridruživanje toj Skupini.
                  
               
                     (3)
                  
                  
                     Prilog XIII. Sporazumu o EGP-u i Protokol 37 uz Sporazum o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Tekst točke 55.ab (Odluka Komisije 2009/584/EZ) Priloga XIII. Sporazumu o EGP-u zamjenjuje se sljedećim:
            
               „32016 D 0566: Odluka Komisije (EU) 2016/566 оd 11. travnja 2016. o osnivanju Upravljačke skupine na visokoj razini za upravljanje digitalnim pomorskim sustavom i uslugama i o stavljanju izvan snage Odluke 2009/584/EZ (SL L 96, 12.4.2016., str. 46.).
               Načini pridruživanja država EFTA-a u skladu s člankom 101. Sporazuma:
               Svaka država EFTA-e može, u skladu s člankom 4. Odluke Komisije (EU) 2016/566, imenovati osobu koja će sudjelovati kao promatrač na sastancima Upravljačke skupine na visokoj razini za upravljanje digitalnim pomorskim sustavom i uslugama.”
            
         
         
            Članak 2.
            Tekst točke 34. (Upravljačka skupina na visokoj razini za upravljanje sustavom SafeSeaNet) Protokola 37 uz Sporazum o EGP-u zamjenjuje se sljedećim:
            
               „Upravljačka skupina na visokoj razini za upravljanje digitalnim pomorskim sustavom i uslugama (Odluka Komisije (EU) 2016/566).”
            
         
         
            Članak 3.
            Vjerodostojni su tekstovi Odluke (EU) 2016/566 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 4.
            Ova Odluka stupa na snagu 4. veljače 2017. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
         
         
            Članak 5.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 3. veljače 2017.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 96, 12.4.2016., str. 46.
         
         
            (*1)  Ustavni zahtjevi nisu navedeni.